N Á R O D N Á R A D A S L O V E N S K E J R E P U B L I K Y

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IV. volebné obdobie**

Číslo: 735/2009

**1024a**

**S p r á v a**

**o výsledku prerokovania Správy o stave vysielania v Slovenskej republike a o činnosti Rady pre vysielanie a retransmisiu za rok 2008 (tlač 1024) vo Výbore Národnej rady Slovenskej republiky pre kultúru a médiá**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Správu o stave vysielania v Slovenskej republike a o činnosti Rady pre vysielanie a retransmisiu za rok 2008 pridelil predseda Národnej rady Slovenskej republiky svojím rozhodnutím z 3. apríla 2009 č. 1069 na prerokovanie

Výboru Národnej rady Slovenskej republiky pre kultúru a médiá.

Súčasne poveril výbor predložením správy o výsledku prerokovania uvedeného materiálu vo výbore a pripraviť návrh na uznesenie Národnej rady Slovenskej republiky.

Výbor NR SR pre kultúru a médiá prerokoval predmetnú správu v stanovenej lehote a uznesením č. 203 z 9. júna 2009 **odporúča** Národnej rade Slovenskej republiky

**1) schváliť**

Správu o stave vysielania v Slovenskej republike a o činnosti Rady pre vysielanie a retransmisiu za rok 2008

**2) vysloviť súhlas,** aby

predseda Rady pre vysielanie a retransmisiu **Miloš Mistrík** správu uviedol a mohol vystúpiť v rozprave na schôdzi Národnej rady Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Súčasne výbor určil poslanca **Gyulu Bárdosa** za spravodajcu výboru a poveril ho, aby informoval Národnú radu Slovenskej republiky o výsledku rokovania vo výbore.

Návrh na uznesenie Národnej rady Slovenskej republiky k prerokovávanej správe rady tvorí prílohu tejto správy.

Predmetná správa o výsledku prerokovania správy vo Výbore Národnej rady Slovenskej republiky pre kultúru a médiá bola schválená uznesením výboru číslo 213 zo dňa 16. júna 2009.

Bratislava 16. júna 2009

**Pavol Abrhan,** v. r.

predseda

Výboru NR SR pre kultúru a médiá

**N Á R O D N Á R A D A S L O V E N S K E J R E P U B L I K Y**

# **IV. volebné obdobie**

Číslo: 735/2009

N á v r h

**U Z N E S E N I E**

**NÁRODNEJ RADY SLOVENSKEJ REPUBLIKY**

**z ... júna 2009**

k Správe o stave vysielania v Slovenskej republike a o činnosti Rady pre vysielanie a retransmisiu za rok 2008

**Národná rada Slovenskej republiky**

**schvaľuje**

Správu o stave vysielania v Slovenskej republike a o činnosti Rady pre vysielanie a retransmisiu za rok 2008.